
REFERAT
Privind participarea Consiliului Local în calitate de coorganizator la „Expoziţia de grup Szog- Art” în Galeria Helios, a Uniunii Artiştilor Plastici filiala Timişoara
Referitor la solicitarea nr. SC2004 - 020947/ 30.11.2004 a Uniunii Artiştilor Plastici, filiale Timişoara privind organizarea „Expoziţiei de grup Szog- Art” în Galeria Helios din Timişoara în perioada 15.06- 15.07.2005
Începând din anul 1990 între Filiala Timişoara a Uniunii Artiştilor Plastici şi Grupul Szog- Art din Szeged  (Ungaria) s-a stabilit, se menţine şi se dezvoltă o strânsă şi fructuoasă relaţie de colaborare, ce s-a dovedit benefică şi profitabilă pentru ambele părţi, pentru breslele creatorilor de frumos din cele două oraşe înfrăţite. După ce anul trecut în iunie expoziţia artiştilor maghiari s-a bucurat de succes la Timişoara, UAPT îşi propune organizarea unei noi expoziţii de grup a artiştilor din Szeged. Continuarea schimburilor de expoziţii, a lansării şi realizării de proiecte comune contribuie la consolidarea relaţiilor de colaborare între artiştii plastici din cele două oraşe, la îmbogăţirea şi impulsionarea vieţii artistice şi la stimularea şi impulsionarea circulaţiei libere a valorilor artistice.
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 30.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

